== Historie ==
=== Oprettelsen og de første år ===
[[Fil:BlackburnOlympic1882.jpg|thumb|right|250px|Olympic-holdet fra [[1882]] fremviser de to trofæer, klubben havde vundet i dens første fire [[år]].]]
[[Fodbold]] blev udviklet i [[1860'erne]] i det [[syd]]lige [[England]] og blev spillet af hold med tidlige [[privatskole]]elever fra [[Samfundsklasse|overklassen]] og studerende fra [[Oxford University|Oxford]] og [[Cambridge University]]. I løbet af det følgende [[årti]] spredte spillet sig imidlertid [[nord]]på til [[industri]]byerne. <ref>Davies, pp. 29, 33</ref> I [[1877]] fandtes der i [[Blackburn]] mindst et [[dusin]] aktive fodboldklubber, hvoraf [[Blackburn Rovers FC|Blackburn Rovers]], grundlagt i [[1875]], generelt blev betragtet som det førende hold.<ref name="Phythian, p.7">Phythian, p. 7</ref> Blackburn Olympic FC blev grundlagt i [[februar]] [[1878]], da to af disse klibber, Black Star og James Street, valgte at [[fusion (jura)|fusionere]].<ref>{{cite book|title=Association football and English society, 1863–1915|first=Tony|last=Mason|publisher=Harvester Press|year=1980|isbn=0-391-01718-7|page=3}}</ref> Navnet blev valgt af James Edmondson, klubbens første [[kasserer]], og er muligvis inspireret af den nye udgravning af [[Olympia (helligdom i oldtiden)|Olympia]], hvor [[antikkens olympiske lege]] blev afviklet. Den nye klubs første kamp var en venskabskamp, der blev spillet den [[9. februar]] [[1878]], der blev vundet 2-0 over St. John's FC.<ref name="Phythian, p.7" /> I [[april]] deltog klubben i den første turnering, Livesey United Cup. Olympic vandt turneringen ved at besejre St. Mark's FC i finalen, og eftersom turneringen ikke blev afholdt igen, vandt klubben trofæet til ejendom.<ref>Phythian, p. 9</ref> De næste to sæsoner fortsatte klubben med at spille venskabskampe og deltog også i [[Blackburn Association Challenge Cup]], en cupturnering åben for alle lokale klubber arrangeret af fodboldens styrende organ i [[Blackburn]]. Olympic vandt turneringen i både [[1879]] og [[1880]], hvorefter den ophørte med at blive spillet, fordi Blackburn Association blev optaget i det større [[Lancashire County Football Association]]. Og lige som Livesey United Cup forblev trofæet derfor i Olympics besiddelse i resten af klubbens levetid.<ref>Phythian, pp. 82–83</ref>
Filosofi Historie Foreninger Organisationer